**Ministerul Mediului**

**Agenţia Naţională pentru Protecţia Mediului**



|  |
| --- |
| **Agenţia pentru Protecţia Mediului Dâmboviţa** |

Nr. 9410/5107/11.09.2017

**PROIECTUL DECIZIEI ETAPEI DE ÎNCADRARE**

**Nr. din 11.09.2017**

Ca urmare a solicitării de emitere a acordului de mediu adresate de **CONSILIUL JUDEȚEAN DÂMBOVIȚA**, cu sediul în municipiul Târgoviște, str. P-ța Tricolorului, nr. 1, județul Dâmbovița, înregistrată la sediul Agenției pentru Protecția Mediului (APM) Dâmbovița cu nr. 9410 din 11.07.2017, în baza Hotărârii Guvernului nr. 445/2009 privind evaluarea impactului anumitor proiecte publice si private asupra mediului si a Ordonanței de Urgenta a Guvernului nr. 57/2007 privind regimul ariilor naturale protejate, conservarea habitatelor naturale, a florei si faunei sălbatice, cu modificările si completările ulterioare,

**Agenția pentru Protecția Mediului (APM) Dâmbovița decide**, ca urmare a consultărilor desfășurate in cadrul ședinței Comisiei de Analiza Tehnica din data 31.08.2017, că proiectul de investiție **”Îmbrăcăminte bituminoasă ușoară pe DJ 659 Șelaru-Limită județ Argeș*”***, propus a fi amplasat în comuna Șelaru, județul Dâmbovița **nu se supune evaluării impactului asupra mediului și nu se supune evaluării adecvate.**

**Justificarea prezentei decizii:**

1. **Motivele care au stat la baza luării deciziei etapei de încadrare in procedura de evaluare a impactului asupra mediului sunt următoarele:**

**-** proiectul se încadrează in prevederile Hotărârii Guvernului nr. 445/2009, anexa nr. 2, la pct. 13, lit. a;

**-** impactul realizării proiectului asupra factorilor de mediu va fi redus pentru sol, subsol, vegetație, fauna si nesemnificativ pentru ape, aer si așezările umane;

**-** nu au fost formulate observaţii din partea publicului în urma mediatizării depunerii solicitării de emitere a acordului de mediu respectiv, a luării deciziei privind etapa de încadrare.

1. ***Caracteristicile proiectelor***

**Necesitatea proiectului**

Drumul judeţean DJ 659 are o dezvoltare interjudeţeană, pe teritoriul administrativ al judeţelor Dâmboviţa şi Argeş, având o lungime totală de 61,5 km, dintre care 58,3 km pe teritoriul judeţului Argeş **şi 3,2 km pe teritoriul judeţului Dâmboviţa**.

Sectorul din drumul judeţean DJ 659 care face obiectul proiectului, asigură legatura rutieră cu judeţul Argeş, fiind amplasat pe teritoriul administrativ al comunei Şelaru, în partea sudică a judeţului Dâmboviţa, în extravilanul localităţii Şelaru.

Coordonatele în sistem STEREO 70 în axul drumului DJ 659 în puncte caracteristice ale sectorului propus pentru modernizare sunt reprezentate în tabelul următor :

|  |  |  |
| --- | --- | --- |
| Punctul | Coordonate X | Coordonate Y |
| Inceput proiect | 331164,363 | 526773,011 |
| Punct intermediar ax | 331616,437 | 528112,509 |
| Sfărşit proiect | 331430,760 | 527346,691 |

**Situaţia existentă**

Proiectul propune soluţii pentru reparaţia drumului judeţean DJ 659 pe un sector de **3261,86 m care se desfăşoară în extravilanul localităţii Şelaru**. Fenomenele meteorologice din ultima perioadă ca şi lipsa lucrărilor de intervenţie au dus la producerea unor degradări excesive la nivelul carosabilului în cea mai mare parte împietruit, care pun în pericol grav siguranța circulației.

Drumul pietruit prezintă şi tronsoane asfaltate aflate într-o stare avansată de degradare care pun, de asemenea, în pericol siguranţa rutieră. Lăţimea drumului nu este constantă şi nu asigură caracteristicile conforme normativelor tehnice în vigoare.

*a)****mărimea proiectului***:

**Proiectul propune soluţii pentru reparaţia drumului judeţean DJ 659 pe un sector de 3,2 km, care se desfăşoară în aliniament în extravilanul comunei Selaru.**

Obiectivele specifice acestei investiţii au în vedere modernizarea şi dezvoltarea infrastructurii de transport pentru îmbunătăţirea confortului călătorilor, creşterea siguranţei acestora, şi a eficietizării transportului de marfă în vederea alinierii sistemului naţional de transport la sistemul european, maximizarea efectelor pozitive asupra mediului şi minimizarea impactului global şi local pe care activităţile de transport le generează.

**Situaţia proiectată**

Lucrările au urmărit respectarea următoarelor condiţii:

- realizarea sistemului rutier la parametri tehnici corespunzători categoriei drumului, asigurându-se condiţii mai bune de transport, deci o îmbunătăţire a siguranţei în circulaţia auto, în raport cu situaţia existentă; se asigură o parte carosabilă cu 2 benzi de circulaţie , cu o lăţime de 6,00 m cu acostamente de 2x0,50 m ;

- realizarea unui profil transversal cu elemente geometrice care să se încadreze în prevederile legale ;

- asigurarea scurgerii apelor pluviale se va face prin rigole de pământ cu secţiune neprotejată ;

- siguranţa circulaţiei va fi asigurată prin realizarea marcajelor longitudinale şi plantarea indicatoarelor rutiere conform normelor împuse de standardele în vigoare.

Sectorul de drum care face obiectul proiectului se suprapune în totalitate pe traseul existent, nefiind necesară ocuparea de terenuri noi, defrişări sau alte intervenţii în fondul forestier.

Noul traseu, se va suprapune peste existent cu uşoare corecţii în curbe asigurându-se următorul profil transversal :

- doua benzi de circulaţie 2 x 3,00 m

- laţime acostamente 2 x 0,50 m

- rigole de pământ neprotejate proiectate stânga-dreapta

- panta transversala carosabil 2,5 %

- panta transversala acostament 4, %

S-a adoptat un sistem rutier constând într-un strat de uzură din beton asfaltic BAPC 16 de 4 cm grosime, 6 cm strat de bază din beton asfaltic deschis BAD 25 , un strat de balast de 15 cm aşternut peste împietruirea existentă de 60-80 cm. Straturile de umplutură sau sistem rutier vechi vor demola şi excava. Acostamentele se vor executa prin completare cu balast în grosime de 10-15 cm.

Pentru scurgerea apelor au fost prevăzute rigole la marginea platformei drumului cu secţiune neprotejată. În zona intersecţiilor cu drumurile laterale s-au prevăzut tuburi tip premo, din beton armat, cu diametrul interior de 300 mm.

b) *cumularea cu alte proiecte:* nu este cazul;

c) *utilizarea resurselor naturale*: se vor utiliza resurse naturale în cantităţi limitate, iar materialele necesare realizării proiectului vor fi preluate de la societăţi autorizate;

d) *producţia de deşeuri*: deşeurile generate atât în perioada de execuţie vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

e) *emisiile poluante, inclusiv zgomotul şi alte surse de disconfort*: lucrările şi măsurile prevăzute în proiect nu vor afecta semnificativ factorii de mediu (aer, apă, sol, aşezări umane);

f) *riscul de accident, ţinându-se seama în special de substanţele şi de tehnologiile utilizate*: riscul de accident, pe perioada execuţiei lucrărilor este redus, deoarece nu se utilizează substanţe periculoase;

***2. Localizarea proiectelor***

2.1. utilizarea existentă a terenului: teren extravilanul comunei Șelaru categoria de folosință teren-căi de comunicație;

2.2. relativa abundenţă a resurselor naturale din zonă, calitatea şi capacitatea regenerativă a acestora: nu este cazul;

2.3. *capacitatea de absorbţie a mediului, cu atenţie deosebită pentru*:

1. zonele umede: nu este cazul;
2. zonele costiere: nu este cazul;

c) zonele montane şi cele împădurite: nu este cazul;

d) parcurile şi rezervaţiile naturale: nu este cazul;

e) ariile clasificate sau zonele protejate prin legislaţia în vigoare, cum sunt: proiectul nu este amplasat în sau în vecinătatea unei arii naturale protejate;

f) zonele de protecţie specială, mai ales cele desemnate prin Ordonanţa de Urgenţă a Guvernului nr. [57/2007](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00103869.htm) privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, zonele prevăzute prin Legea nr. [5/2000](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00033752.htm) privind aprobarea Planului de amenajare a teritoriului naţional – Secţiunea a III – a – zone protejate, zonele de protecţie instituite conform prevederilor Legii apelor nr. [107/1996](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00008742.htm), cu modificările şi completările ulterioare, şi Hotărârea Guvernului nr. [930/2005](file:///D:\MIRELA\saptamanal%202010\1_NOUTATI%20Procedura%20EIA(Dalia)_SEPT_2009\Documents%20and%20SettingsDalia%20BitanSintact%202.0cacheLegislatietemp00085898.htm) pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: proiectul nu este inclus în zone de protecţie specială desemnate;

g) ariile în care standardele de calitate a mediului stabilite de legislaţie au fost deja depăşite: nu au fost înregistrate astfel de situaţii;

h) ariile dens populate: nu e cazul lucrările propuse nu se află într-o zonă cu locuinţe individuale;

i) peisajele cu semnificaţie istorică, culturală şi arheologică: nu este cazul;

***3. Caracteristicile impactului potenţial:***

a) extinderea impactului: aria geografică şi numărul persoanelor afectate: impactul va fi local, numai în zona de lucru, pe perioada execuţiei;

b) natura transfrontieră a impactului: nu este cazul;

c) mărimea şi complexitatea impactului: impact relativ redus şi local atât pe perioada execuţiei proiectului;

d) probabilitatea impactului: impact cu probabilitate redusă pe parcursul realizării investiţiei, deoarece măsurile prevăzute de proiect nu vor afecta semnificativ factorii de mediu (aer, apă, sol, aşezări umane);

e) durata, frecvenţa şi reversibilitatea impactului: impact cu durată, frecvenţă şi reversibilitate reduse datorită naturii proiectului şi măsurilor prevăzute de acesta;

***Condiţiile de realizare a proiectului****:*

***Titularul are obligaţia de a urmări modul de respectare a legislaţiei de mediu în vigoare pe toata perioada de execuţie a lucrărilor şi după realizarea acestuia să ia toate măsurile necesare pentru a nu se produce poluarea apelor subterane, de suprafaţă, a solului sau a aerului***.

**Condiţii impuse pentru organizarea de şantier**:

- organizarea de şantier se va face numai în culoarul de lucru din suprafaţa, zona frontului de lucru va fi semnalizată prin mijloace corespunzătoare de avertizare;

- lucrările de construcţie se vor executa după un program bine stabilit astfel încât să nu se creeze disconfort locuinţelor învecinate;

- utilajele şi muncitorii se vor deplasa zilnic la locul de execuţie al lucrării;

- materialele necesare executării lucrărilor se vor pune în operă în aceeaşi zi;

- accesul la lucrările propuse se va face pe drumurile publice de interes local existente în zonă;

- realizarea de împrejmuiri, semnalizări si alte avertizări pentru a delimita zonele de lucru;

- este interzisa deversarea deșeurilor de orice tip sau a resturilor de materiale in albiile cursurilor de apa permanente sau nepermanente;

- se interzice staționarea utilajelor in cursurile de apa;

in cazul apariției unor pierderi de produse petroliere, acestea vor fi îndepărtate cu materiale absorbante care se vor colecta in containere etanșe, acoperite si etichetate; containerele vor fi predate unor societății autorizate pentru colectarea si eliminarea deșeurilor petroliere;

- in fronturile de lucru se interzic operațiuni de schimbare a uleiului, demontarea sau dezasamblarea utilajelor sau mijloacelor de transport, întreținerea utilajelor va fi efectuata in ateliere specializate;

- intervenție operativa cu răspuns in timp util in caz de poluări accidentale, cu luarea tuturor masurilor de limitare si înlăturare a efectelor poluării si anunțarea autorității de mediu: APM Dâmbovița si Garda Națională de Mediu – Comisariatul Județean Dâmbovița;

- titularul are obligaţia de a urmări modul de respectare a legislaţiei de mediu în vigoare pe toată perioada de execuţie a lucrărilor şi să ia toate măsurile necesare pentru a nu se produce poluarea apelor subterane, de suprafaţă, a solului sau a aerului;

**Protecţia factorilor de mediu**

***Protecţia apelor***

- se vor asigura sisteme controlate de colectare, depozitare şi evacuare a deşeurilor în vederea evitării impurificării apelor de suprafaţă şi subterane;

***Protecţia împotriva zgomotului***

- toate echipamentele mecanice trebuie să respecte standardele referitoare la emisiile de zgomot în mediu conform HG nr. 1756/2006 privind emisiile de zgomot în mediu produse de echipamentele destinate utilizării în exteriorul clădirilor;

***Protecţia solului***

alimentarea cu carburanţi a mijloacelor de transport se va face de la staţii de distribuţie carburanţi autorizate, iar pentru utilaje alimentarea se va face numai

cu respectarea tuturor normelor de protecţia mediului;

- depozitarea materialelor se va face în zone special amenajate pe amplasament, fără a se afecta circulaţia în zona lucrărilor;

- la terminarea lucrărilor de execuţie se va aduce terenul afectat, la starea iniţială sau la o stare care să permită utilizarea ulterioară fără să fie compromise funcţiile sale ecologice naturale;

***Modul de gospodărire a deşeurilor***

* + deşeurile reciclabile rezultate în urma lucrărilor se vor colecta selectiv prin grija executantului lucrării si predate la firme specializate în valorificarea/eliminarea lor;
  + conform H.G. nr. 856/2002 constructorul are obligaţia să ţină evidenţa strictă a cantităţilor şi tipurilor de deşeuri produse, valorificate sau comercializate şi circuitul acestora;

***Lucrări de refacere a amplasamentului***

- la finalizarea lucrărilor de construcţii se vor executa lucrări de refacere a solului şi a vegetaţiei aferente, care să se încadreze în aspectul zonei; se va curăţa amplasamentul de toate tipurile de deşeuri generate pe perioada realizări proiectului;

* se vor lua toate măsurile pentru evitarea poluărilor accidentale, iar în cazul unor astfel de incidente, se va acţiona imediat pentru a controla, izola, elimina poluarea;

***Monitorizarea***

**În timpul implementării proiectului:** în scopul eliminării eventualelor disfuncţionalităţi, pe întreaga durată a şantierului vor fi supravegheate:

* buna funcţionare a utilajelor;
* modul de depozitare a materialelor de construcţie, al deşeurilor/valorificare şi monitorizarea cantităţilor de deşeuri generate;
* respectarea normelor de securitate, respectiv a normelor de securitate a muncii;
* respectarea măsurilor de reducere a poluării;
* refacerea la sfârşitul lucrărilor a zonelor afectate.

***Titularul proiectului are obligaţia de a notifica APM Dâmboviţa dacă intervin elemente noi necunoscute şi asupra oricărei modificări ale condiţiilor care au stat la baza emiterii prezentei, înainte de realizarea modificării.***

***Prezenta decizie este valabilă pe toată perioada punerii în aplicare a proiectului, până la finalizarea acestuia.***

***Prezenta decizie se poate revizui, în cazul în care se constată apariţia unor elemente noi, necunoscute la data emiterii.***

***Proiectul propus nu necesită parcurgerea celorlalte etape ale procedurilor de evaluare a impactului asupra mediului şi evaluarea adecvată***.

Prezenta decizie poate fi contestată în conformitate cu prevederile H.G. nr. 445/2009 privind evaluarea impactului anumitor proiecte publice şi private asupra mediului şi ale Legii contenciosului administrativ nr. 554/2004, cu modificările şi completările ulterioare.

**p.DIRECTOR EXECUTIV**,

**Mircea NISTOR**

**Șef Serviciu Avize**, **Acorduri**, **Autorizații**,Întocmit,

Maria Morcoașeconsilier Adriana Predescu